ไอแบงก์ขยับช่วยธุรกิจใต้ เทเงินหมื่นล.
ไอแบงก์เร่งเครื่องปล่อยสินเชื่อภาคใต้ 1.3 หมื่นล้าน
2 เม.ย. 2555

ไอแบงก์เร่งเครื่องปล่อยสินเชื่อภาคใต้ 1.3 หมื่นล้าน
นายก่อเกียรติ วงศ์อารี ผู้ช่วยกรรมการผู้จัดการ ธนาคารอิสลามแห่งประเทศไทย (ไอแบงก์) เปิดเผยว่า ธนาคารได้จัดทำแผนยกระดับความเป็นอยู่ของประชาชนในพื้นที่ 5 จังหวัดชายแดนภาคใต้ (ปี 2555-2559) รวม 12 โครงการ ตั้งเป้าปล่อยสินเชื่อ 12,950 ล้านบาท ประชาชนได้รับประโยชน์ 5.39 แสนราย แบ่งเป็น 4 กลยุทธ์
1.การแก้ปัญหาความยากจน ด้วยสินเชื่อเพื่อคนยากจน 6,750 ล้านบาท ผู้ได้รับประโยชน์ 4.72 แสนคน เช่น สินเชื่อรากหญ้า 3,300 ล้านบาท สินเชื่อหาบเร่ แผงลอย 1,600 ล้านบาท สินเชื่อเพื่อแรงงานไทยในมาเลเซีย 700 ล้านบาท สินเชื่อรีไฟแนนซ์หนี้นอกระบบ 500 ล้านบาท ให้กู้รายละ 5,0005 แสนบาท คิดอัตรากำไร 6% แต่ลูกค้าชำระจริง 1.5% และคืนให้ลูกค้าที่ชำระหนี้ครบตามเงื่อนไข 4.50% 
2.การสินเชื่อเพื่อพัฒนากลุ่มอาชีพ 3,300 ล้านบาท ผู้รับประโยชน์ 4.95 หมื่นคน ได้แก่ โครงการวิสาหกิจชุมชน 2,200 ล้านบาท สินเชื่อเครื่องแต่งกายมุสลิม 500 ล้านบาท และสินเชื่ออาหารฮาลาลรายย่อย 600 ล้านบาท ปล่อยกู้รายละ 5,000-5 แสนบาท 
3.สินเชื่อเพื่อยกระดับคุณภาพชีวิต 1,000 ล้านบาท ได้แก่ สินเชื่อเพื่อชำระหนี้นอกระบบ 500 ล้านบาท สินเชื่อเพื่อธุรกิจสหกรณ์ 500 ล้านบาท ปล่อยกู้รายละ 2 แสนบาท 
4.สินเชื่อเพื่อการศึกษา 1,900 ล้านบาท ผู้รับผลประโยชน์ 1.23 หมื่นคน พัฒนาสถานศึกษา 1,300 ล้านบาท และช่วยบุคลากร 600 ล้านบาท